Anne, Princess Royal

Anne Elizabeth Alice LouiseAs 'n koninklike met 'n titel gebruik Anne nie 'n van nie, maar as dit nodig is, is haar nooiensvan Mountbatten-Windsor. (gebore 15 Augustus 1950) is die tweede kind en enigste dogter van koningin Elizabeth en prins Philip. Met haar geboorte was sy die derde aanspraakmaker op die Britse troon, maar sedert 2025 beklee sy die 18de plek. Sy is een van die gewildste lede van die vorstehuis en het sowat 700 koninklike afsprake en openbare optredes per jaar.

Sy is die sewende persoon aan wie die titel "Princess Royal" toegeken is as oudste dogter van 'n Britse monarg en is bekend vir haar liefdadigheidswerk – sy is die beskermpersoon van meer as 200 organisasies. Sy is ook bekend vir haar vermoëns as perderuiter. Sy het talle medaljes gewen en is die enigste lid van die Britse vorstehuis wat al aan die Olimpiese Spele deelgeneem het, in 1976 in Montréal.

Sy is in 1973 met kapt. Mark Phillips getroud, maar is in 1992 van hom geskei en later dieselfde jaar met Timothy Laurence getroud. Sy het twee kinders, Peter en Zara, uit haar vorige huwelik met Phillips.HAT Taal-en-feitegids, Pearson, Desember 2013, 

 Verwysings 

 Skakels 
 Royal.gov.uk – Die Kroonprinses
 BBC News — Eerste huwelik
 BBC News — Geboorte van Peter Phillips
 BBC News — Tweede huwelik
 Die familie van Elizabeth II

Kategorie:Britse prinsesse
Kategorie:Huis van Windsor
Kategorie:Geboortes in 1950
Kategorie:Lewende mense